Vuotavien ilmanvaihtohormien ongelmaa esiintyy erityisesti 60-, 70- ja vielä 80-luvun taloissa. Mikäli ilmanvaihtohormit olisivat tiiviitä, ilmanvaihtolaitteen tehoa voitaisiin laskea ja kone voi käydä jopa puolta pienemmällä teholla. Näin korvausilma kulkeutuisi hallitusti raitisilmaventtiilien kautta huoneistoon. Energiaa säästyisi, ja sisäilma olisi puhtaampaa.